Matkavakuutus on voimassa kaikkialla maailmassa Suomesta alkavilla, enintään kolme kuukautta kestävillä työ- ja lomamatkoilla. Matkan tai oleskelun ulkomailla ei katsota katkeavan alle 30 vuorokautta kestävän kotimaassa käynnin vuoksi, jos tarkoitus on palata samaan kohteeseen ulkomailla. Ulkomaiden lisäksi vakuutus on voimassa Suomessa, kun matkakohde on yli 50 kilometrin päässä kodista, työ- tai opiskelupaikasta tai vapaa-ajan asunnosta. Liikuttaessa edellä mainittujen paikkojen välillä matkavakuutus ei ole voimassa. Matkavakuutus ei ole voimassa sotariskialueilla.